Theo Rossi
John Theodore „Theo” Rossi (Staten Island, New York, 1975. június 4. –) amerikai színész, filmproducer. 

Színészként leginkább sorozatokban szerepel: legismertebb alakítását Juan Carlos „Juice” Ortiz szerepében nyújtotta az FX Network Kemény motorosok (Sons of Anarchy) című sorozatában. 2016 és 2018 között a Luke Cage szereplője volt.

Fiatalkora és pályafutása
A New York-i Staten Islanden született Rossi már gyerekként is szeretett cross motorozni. Színészetet a Lee Strasberg Theatre and Film Institute színitanodában tanult New Yorkban, ahol rövid tartózkodása során számos színházi produkcióban is feltűnt.

Rossi a University at Albany egyetemen tanult.

Legismertebb sorozatbeli alakítása Juan Carlos „Juice” Ortiz a Kemény motorosok című sorozatban; Rossi mind a hét évadban szerepelt. További epizódszerepekben látható többek között az Esküdt ellenségek: Különleges ügyosztály, Az egység, a Jericho, a Dr. Csont, a Nyomtalanul, és a Hazudj, ha tudsz! című sorozatokban. A Heist, az American Dreams, illetve a Magyarországon is bemutatott Terminátor – Sarah Connor krónikái című sorozatokban visszatérő szereplő.

Filmes szerepei közé tartozik a Holtak háza 2: Elszabadul a pokol (2005), Az informátorok (2008), a Cloverfield (2008),  a Vörös homok (2009) és a Mészárlás szabály szerint (2009). 

Rossi saját filmprodukciós céggel rendelkezik (Dos Dudes Pictures), mely 2014-ben készítette el első filmjét, Bad Hurt címmel. Rossi a produceri teendők mellett színészként is feltűnik a filmben, Karen Allen és Michael Harney oldalán.

2015-ben bejelentették, hogy Rossi szerepelni fog a Netflix Luke Cage című sorozatában.

Magánélete

Rossi előszeretettel jótékonykodik; a Kemény motorosokban szereplő színésztársaival, Kim Coates-szal, Dayton Callie-vel és Ron Perlmannel közösen rendszeresen meglátogatnak állomásozó katonákat és családjaikat. A katonákat támogató Boot Campaign követeként Rossi együttműködik több olyan szervezettel, amelyek gyűjtést szerveznek sebesült vagy éppen poszttraumatikus stressz szindrómában szenvedő katonák részére. Továbbá közreműködött egy olyan rendezvény megszervezésében is, amelyben a Kemény motorosok rajongói eltölthettek egy napot kedvenc sorozatszereplőikkel, a befolyt összeget pedig amerikai háborús veteránoknak ajánlották fel.

Miután a Sandy hurrikán feldúlta Staten Island-et, Rossi a Boot Campaign keretein belül létrehozta a Staten Strong nevű programot, melyben házakat építettek újjá a vihar otthon nélkül maradt áldozatai számára.<ref>{{cite web|url=http://blog.silive.com/inside_out_column/2013/03/staten_island_charity_rebuilds_for_hurricane_sandy_victim.html|title=StatenStrong 'angels' rebuild home for Staten Island Sandy victim|last=Benanti|first=Carol Ann|date=2013-03-08|publisher='silive.com|language=angol|accessdate=19 August 2016}}</ref>

Rossi felesége Meghan McDermott, akivel egy Boot Campaign'' során ismerkedett meg. Első gyermekük, egy fiú 2015. június 8-án született meg és a Kane Alexander Rossi nevet kapta.

Filmográfia

Film

Televízió

Jegyzetek

További információk

1975-ben született személyek
Amerikai színészek
Olasz származású amerikaiak
Élő személyek
New York-iak